*Projekts*

LATVIJAS REPUBLIKAS MINISTRU KABINETS

2019. gada \_\_\_.\_\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_.\_\_\_.§)

**Grozījumi Ministru kabineta 2005. gada 1. marta noteikumos Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu”**

Izdoti saskaņā ar

likuma “Par reglamentētajām profesijām un

profesionālās kvalifikācijas atzīšanu”

36. panta 6. punktu un 54. panta pirmo daļu

Izdarīt Ministru kabineta 2005. gada 1. marta noteikumos Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (Latvijas Vēstnesis, 2005, 38. nr.; 2007, 113. nr.; 2014, 119. nr.; 2016, 201. nr.; 2018, 211. nr.) šādus grozījumus:

1. Izteikt 2.3. apakšpunkta ievaddaļu šādā redakcijā:

“2.3. to saņemšanai izglītības iegūšana ir uzsākta:”.

2. Izteikt 2.4.3. un 2.4.4. apakšpunktu šādā redakcijā:

“2.4.3. ne mazāk kā divus gadus ilga pilna laika vecmātes izglītības programma, kuras apjoms ir vismaz 3600 stundu, kurā uzņem personas pēc Latvijas Republikā noteiktajām minimālajām prasībām atbilstošas vispārējās aprūpes māsas izglītī­bas programmas apgūšanas;

2.4.4. ne mazāk kā 18 mēnešus ilga pilna laika vecmātes izglītības programma, kuras apjoms ir vismaz 3000 stundu, kurā uzņem personas pēc Latvijas Republikā noteiktajām minimālajām prasībām atbilstošas vispārējās aprūpes māsas izglītības programmas apgūšanas, un kas papildināta ar pretendenta mītnes valsts kompetentās iestādes izsniegtu sertifikātu, kas apliecina vienu gadu ilgu profesionālo praksi, sekmīgi strādājot par vecmāti slimnīcā vai citā atbilstošā veselības aprūpes iestādē, pēc vecmātes kvalifikācijas ieguves;”.

3. Svītrot 3. punktā vārdus un skaitļus “Šo noteikumu 2.5. apakšpunktā minētajās valstīs pēc šo noteikumu [2.3](https://m.likumi.lv/ta/id/102921#p2.3). apakš­punktā minētā datuma izsniegtajiem”.

4. Izteikt 4. punktu šādā redakcijā:

“4. Šo noteikumu 2.4.4. apakšpunktā minētajiem vec­mātes kvalifikācijas dokumentiem, ja tiem nav pievienots pretendenta mītnes valsts kompetentās iestādes izsniegts sertifikāts, kas apliecina vienu gadu ilgu profesionālo praksi, sekmīgi strādājot par vecmāti slimnīcā vai citā atbilstošā veselības aprūpes iestādē, piemēro speciālo profesionālās kvalifikācijas atzīšanas sistēmu, ja izpildītas šādas prasības:

4.1. to saņemšanai izglītības iegūšana ir uzsākta pirms šo noteikumu 2.3. apakšpunktā minētā datuma;

4.2. tiem ir pievienots pretendenta mītnes valsts kompetentās institūcijas izsniegts dokuments, kas apliecina, ka personai ir ne mazāk kā divus gadus ilga nepārtraukta profe­sionālā pieredze vecmātes profesijā piecu gadu laikā pirms šī dokumenta izsniegšanas dienas.”

5. Izteikt 5. punktu šādā redakcijā:

“5. Vecmātes kvalifikācijas dokumentiem (izņemot Polijas Republikā un Rumānijas Republikā izsniegtajiem kvalifikācijas dokumentiem), kas dod tiesības lietot profesionālajai darbībai vecmātes profesijā atbilstošus profesionālos nosaukumus un kuru apliecinātā izglītība neatbilst nevienai no šo noteikumu [2.4](https://m.likumi.lv/ta/id/102921#p2.4).apakš­punktā minētajām prasībām vecmātes profesionālās kvalifikācijas iegūšanai, piemēro speciālo profesionālās kvalifikācijas atzīšanas sistēmu, ja izglītība to iegūšanai ir uzsākta pirms šo noteikumu [2.3. apakšpunktā](https://m.likumi.lv/ta/id/104820#p2) minētā datuma un ja tiem ir pievienots šīs valsts kompetentās institūcijas izsniegts dokuments, kas apliecina, ka personai ir ne mazāk kā trīs gadus ilga nepārtraukta profesionālā pieredze vecmātes profesijā piecu gadu laikā pirms šī dokumenta izsniegšanas dienas.”

6. Izteikt 6. punkta ievaddaļu šādā redakcijā:

“6. Polijas Republikā izsniegtajiem vecmātes kvalifikācijas dokumentiem, kas dod tiesības lietot profesionālajai darbībai vecmātes profesijā atbilstošus profesionālos nosaukumus un kuru apliecinātā izglītība neatbilst Latvijas Republikas normatīvajos aktos noteiktajām izglītības programmu minimālajām prasībām vecmātes profesionālās kvalifikācijas iegūšanai, piemēro speciālo profesionālās kvalifikācijas atzīšanas sistēmu, ja izglītība to iegūšanai ir uzsākta pirms šo noteikumu 2.3.18. apakšpunktā minētā datuma un ja vecmātes izglītību un profesionālo kvalifikāciju apliecina bakalaura diploms, kas iegūts, pamatojoties uz vienu no kvalifikācijas celšanas programmām, kuru nosaka:”.

7. Papildināt noteikumus ar 10.6. apakšpunktu šādā redakcijā:

“10.6. līdz 1991. gada 8. oktobrim – Dienvidslāvijas Sociālistiskajā Federatīvajā Republikā un tiem ir pievienots Horvātijas Republikas kompetentās institūcijas izsniegts dokuments vai dokumenti, kas apliecina, ka tās teritorijā šādiem vecmātes kvalifikācijas dokumentiem ir tāda pati juridiskā nozīme kā Horvātijas Repub­likā izsniegtajiem vecmātes kvalifikācijas dokumentiem, kas dod tiesības veikt profesionālo darbību, lietojot šo noteikumu 2.5. apakšpunktā minēto profesionālo nosaukumu, un personai ir ne mazāk kā trīs gadus ilga nepārtraukta profesionālā pieredze vecmātes profesijā piecu gadu laikā pirms šī dokumenta izsniegšanas dienas.”

8. Izteikt 11. punktu šādā redakcijā:

“11. Rumānijas Republikā izsniegtajiem vecmātes kvalifikācijas dokumentiem, kuri dod tiesības lietot profesionālajai darbībai vecmātes profesijā atbilstošus profesionālos nosaukumus un kuru apliecinātā izglītība neatbilst nevienai no šo noteikumu 2.4.apakšpunktā minētajām prasībām vecmātes profesionālās kvalifikācijas iegūšanai, piemēro speciālo profesionālās kvalifikācijas atzīšanas sistēmu, ja izglītība to iegūšanai ir uzsākta pirms šo noteikumu 2.3.29. apakšpunktā minētā datuma un ja tiem ir pievienots šīs valsts kompetentās institūcijas izsniegts dokuments, kas apliecina, ka persona vismaz piecus gadus pēc kārtas septiņu gadu laikā pirms minētā dokumenta izsniegšanas datuma faktiski un likumīgi strādājusi vecmātes profesijā.”

9. Izteikt pielikuma 15. punktu šādā redakcijā:

“15. Lietuvas Republika

|  |  |
| --- | --- |
| Nosaukums | Izdevējiestāde |
| 1. Augstākās izglītības diploms, kas piešķir vispārējās prakses slimnieku kopēja profesionālo kvalifikāciju, un profesionālās kvalifikācijas apliecība, kas piešķir vecmātes profesionālo kvalifikāciju, un apliecība, kas apliecina profesionālu vecmātes praksi*Aukštojo mokslo diplomas, nurodantis suteiktą bendrosios praktikos slaugytojo profesinę kvalifikaciją, ir profesinės kvalifikacijos pažymėjimas, nurodantis suteiktą akušerio profesinę kvalifikaciją. Pažymėjimas, liudijantis akušerio profesinę praktiką* | 1. Universitāte*Universitetas* |
| 2. Augstākās izglītības diploms (ne universitātes studijas), kas piešķir vispārējās prakses slimnieku kopēja profesionālo kvalifikāciju, un profesionālās kvalifikācijas apliecība, kas piešķir vecmātes profesionālo kvalifikāciju, un apliecība, kas apliecina profesionālu vecmātes praksi*Aukštojo mokslo diplomas (neuniversitetinės studijos), nurodantis suteiktą bendrosios praktikos slaugytojo profesinę kvalifikaciją, ir profesinės kvalifikacijos pažymėjimas, nurodantis suteiktą akušerio profesinę kvalifikaciją. Pažymėjimas, liudijantis akušerio profesinę praktiką* | 2. Kolēģija*Kolegija* |
| 3. Augstākās izglītības diploms (ne universitātes studijas), kas piešķir vecmātes profesionālo kvalifikāciju*Aukštojo mokslo diplomas (neuniversitetinės studijos), nurodantis suteiktą akušerio profesinę kvalifikaciją* | 3. Kolēģija*Kolegija* |
| 4. Bakalaura diploms (bakalaura grāds māszinībās un vispārējās prakses slimnieku kopēja profesionālā kvalifikācija) un profesionālās kvalifikācijas apliecība (vecmātes profesionālā kvalifikācija)*Bakalauro diplomas (slaugos bakalauro kvalifikacinis laipsnis ir bendrosios praktikos slaugytojo profesinė kvalifikacija). Ir Profesinės kvalifikacijos pažymėjimas (akušerio profesinė kvalifikacija)* | 4. Universitāte*Universitetas* |
| 5. Profesionālā bakalaura diploms (profesionālā bakalaura grāds māszinībās un vispārējās prakses slimnieku kopēja profesionālā kvalifikācija) un profesionālās kvalifikācijas apliecība (vecmātes profesionālā kvalifikācija)*Profesinio bakalauro diplomas (slaugos profesinio bakalauro kvalifikacinis laipsnis ir bendrosios praktikos slaugytojo profesinė kvalifikacija). Ir Profesinės kvalifikacijos pažymėjimas (akušerio profesinė kvalifikacija)* | 5. Kolēģija*Kolegija* |
| 6. Profesionālā bakalaura diploms (vecmātes profesionālā bakalaura grāds un vecmātes profesionālā kvalifikācija)*Profesinio bakalauro diplomas (akušerijos profesinio bakalauro kvalifikacinis laipsnis ir akušerio profesinė kvalifikacija)* | 6. Kolēģija*Kolegija*”  |

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa

I.Stūre, 67047899

Inese.Sture@izm.gov.lv